มีประจำเดือนครั้งแรกวันที่2มีนาถึง10มีนา แล้ววันที่12มีนา มีเพศสัมพันธ์แบบไม่ป้องกันแต่ไม่หลั่งใน สอดแค่แปบเดียว แต่กลัวพลาดเลยกินยาคุมฉุกเฉินไปในวันที่13มีนา แล้วในวันที่17ก็มีเลือดถึงวันที่่21มีนา จนตอนนี้ยังไม่มา แต่วันที่14-15 เมษามีคราบสีน้ำตาลติดตรงกางเกงในแต่ไม่เยอะ อยากทราบว่ามีโอกาสท้องมั้ยคะ?
สวัสดีค่ะ การมีเพศสัมพันธ์แบบไม่ป้องกันแต่ไม่หลั่งใน แม้ไม่นาน ยังมีโอกาสตั้งครรภ์ฺได้ประมาณ 4-20% ไม่ควรใช้วิธีดังกล่าวในการคุมกำเนิดหลังจากนั้น ถ้าได้มีการใช้ยาคุมฉุกเฉินตามไปภายใน 72 ชั่วโมง กินครบตามฉลากกำหนด จะช่วยลดโอกาสตั้งครรภ์ลงได้ประมาณ 80-90%แต่การใช้ยาคุมฉุกเฉินอาจทำให้เกิดผลข้างเคียงเรื่องเลือดออกผิดปกติทางช่องคลอด หรือทำให้ประจำเดือนมาคลาดเคลื่อนไปได้เล็กน้อยไม่เกิน 7 วัน แต่สุดท้ายแล้วควรจะต้องมาตอนนี้ถ้าประจำเดือนยังไม่มา ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป